Politesses monastiques
Material: papyrus
Place: Antaiopolites
Categories: Brief
Kloster
Abt
Johannes an Georgios
καὶ νῦν τῆς εὐκαιρίας δραξάμενος τοῦ γραμματηφόρου μονάζοντος 
κατερχομένου μετὰ τῶν γραμμάτων τοῦ ὁσιοτάτου ἀββᾶ Ἀνδρέου 
πρὸς τὴν ὑμετέραν πατρικὴν ἁγιοσύνην,  γέγραφα πρῶτον μὲν 
προσκύνων καὶ προσφθεγγόμενος αὐτήν, ἔπειτα δὲ καὶ παρακαλῶ 
μνησθῆναι τῆς ἐμῆς βραχύτητος ἐν ταῖς πρὸς τὸν Θεὸν αὐτῆς 
εὐπροσδέκτοις λιταῖς. ἔγνων γὰρ καὶ νῦν, πρὸς τὴν δύναμιν τῶν 
ὑμετέρων γραμμάτων, τὸ σταθερὸν καὶ ἀμετακίνητον τῆς 
ὑμετέρας ἀγαθῆς προαιρέσεως εἰς ἐμέ, τὸν ἐλάχιστον αὐτῆς ἀδελφὸν 
καὶ υἱόν, καὶ παρακαλῶ αὐτὴν ταύτην βεβαίαν ἔχειν μέχρι παντός· 
ἐπειδή οὐ μετρίως δέομαι οὐ μόνον τῶν ὑμετέρων εὐχῶν ἀλλὰ καὶ 
συγκροτήσεως ὑμετέρας οὐκ ὀλίγης.  ἀσπάζομαι δὲ τόν τε 
θεοφιλέστατον κοινὸν πατέρα, καὶ τὴν κοσμιωτάτην κοινὴν μητέρα, 
καὶ πάντας τοὺς σὺν ὑμῖν ἐν Κῳ, δέσπο θεοφιλέστατέ μου πάτερ.  
 Φαμενὼθ γ
δεσπό ἐμῷ ὡς ἀληθ τὰ πάντα θεοφιλε  ἁγιωτ πατρὶ πκῷ ἀββᾶ Γεωργίῳ, προεστ Μετ
Ἰωάννης, ἐλάχ.